תקנות הכניסה לישראל (קביעת אזורים גאוגרפיים להעסקת עובדים זרים בענף הסיעוד)

{{ח:התחלה}}
{{ח:כותרת|תקנות הכניסה לישראל (קביעת אזורים גאוגרפיים להעסקת עובדים זרים בענף הסיעוד), התשע״ד–2014}}

{{ח:פתיח-התחלה}}
{{ח:תיבה|ק״ת תשע״ד, 1116|תקנות הכניסה לישראל (קביעת אזורים גאוגרפיים להעסקת עובדים זרים בענף הסיעוד)|https://olaw.org.il/takanot/takanot-7375.pdf}}; {{ח:תיבה|תשע״ז, 1370|תיקון|https://olaw.org.il/takanot/takanot-7839.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הכניסה לישראל#סעיף 3א|סעיפים 3א(ג3)}} {{ח:חיצוני|חוק הכניסה לישראל#סעיף 14|ו־14(א)(2) ו־(6)}} {{ח:חיצוני|חוק הכניסה לישראל|לחוק הכניסה לישראל, התשי״ב–1952}} (להלן – החוק), בהתייעצות עם שר הרווחה והשירותים החברתיים ועם שר הכלכלה ובאישור ועדת הפנים והגנת הסביבה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אזור“ – אחד מאלה: אזור המרכז, אזור הפריפריה, אזור תל אביב;
{{ח:ת|סוג=הגדרה}} ”אזור המרכז“ – מחוזות המרכז, חיפה וירושלים כמשמעותם {{ח:חיצוני|הודעה על חלוקת שטח המדינה למחוזות ולנפות ותיאורי גבולותיהם|בהודעה על חלוקת שטח המדינה למחוזות ולנפות ותיאורי גבולותיהם}} (להלן – הודעה על חלוקת שטח המדינה למחוזות);
{{ח:ת|סוג=הגדרה}} ”אזור הפריפריה“ – מחוזות הצפון והדרום כמשמעותם {{ח:חיצוני|הודעה על חלוקת שטח המדינה למחוזות ולנפות ותיאורי גבולותיהם|בהודעה על חלוקת שטח המדינה למחוזות}} וכן אזור יהודה ושומרון;
{{ח:ת|סוג=הגדרה}} ”אזור תל אביב“ – מחוז תל אביב כמשמעותו {{ח:חיצוני|הודעה על חלוקת שטח המדינה למחוזות ולנפות ותיאורי גבולותיהם|בהודעה על חלוקת שטח המדינה למחוזות}};
{{ח:ת|סוג=הגדרה}} ”הממונה“ – כהגדרתו {{ח:חיצוני|חוק עובדים זרים|בחוק עובדים זרים, התשנ״א–1991}};
{{ח:ת|סוג=הגדרה}} ”מטופל סיעודי“ – יחיד שהוא בעל היתר לפי {{ח:חיצוני|חוק עובדים זרים#סעיף 1יג|סעיף 1יג לחוק עובדים זרים, התשנ״א–1991}}, להעסקת עובד זר במתן טיפול סיעודי שלא לצורך עיסוקו ומשלח ידו, המבקש להעסיק או המעסיק עובד זר בהתאם לתנאי ההיתר שקיבל;
{{ח:ת|סוג=הגדרה}} ”עובד זר“ – עובד זר כהגדרתו {{ח:חיצוני|חוק הכניסה לישראל#סעיף 3א|בסעיף 3א(ד) לחוק}}, שתחום עיסוקו כפי שצוין באשרה וברישיון הישיבה שניתנו לו הוא ענף הסיעוד;
{{ח:ת|סוג=הגדרה}} ”שיעור ההתפטרויות“ – שיעור ההתפטרויות של עובדים זרים מעבודה אצל מעסיקים, באופן יחסי לאוכלוסיית המעסיקים באזור ובכל האזורים, כפי שעולה מנתוני רשות ההגירה.

{{ח:סעיף|2|מטרה}}
{{ח:ת}} מטרתן של תקנות אלה היא להסדיר את העסקת עובדים זרים בענף הסיעוד באזורי המדינה שבהם קיים קושי בהעסקת עובדים זרים בשל שיעור ההתפטרויות הגבוה יחסית של עובדים זרים ערב התקנת תקנות אלה.

{{ח:סעיף|3|קביעת אזור גאוגרפי באשרה וברישיון הישיבה ומעבר בין אזורים|תיקון: תשע״ז}}
{{ח:תת|(א)}} בעת כניסתו לישראל לראשונה של עובד זר לעבודה אצל מטפל סיעודי, ייקבע באשרה וברישיון הישיבה הניתנים לו, האזור או האזורים שבהם מורשה העובד הזר לעבוד בתחום עיסוקו.
{{ח:תת|(ב)}} האזור או האזורים שייקבעו באשרה וברישיון הישיבה כאמור בתקנת משנה (א) יהיו לפי האזור שבו מתגורר המטופל הסיעודי שהעובד הזר הוזמן לטפל בו (להלן – עובד זר שהוזמן מחוץ לישראל), ולפי כללים אלה:
{{ח:תתת|(1)}} לגבי עובד זר שהוזמן מחוץ לישראל לטפל במטופל סיעודי המתגורר באזור תל אביב, ייקבע כי העובד רשאי לעבוד אצל מטופל סיעודי המתגורר דרך קבע בכל אחד מהאזורים האלה: אזור תל אביב, אזור המרכז, אזור הפריפריה;
{{ח:תתת|(2)}} לגבי עובד זר שהוזמן מחוץ לישראל לטפל במטופל סיעודי המתגורר באזור המרכז, ייקבע כי העובד רשאי לעבוד אצל מטופל סיעודי המתגורר דרך קבע באזור המרכז או באזור הפריפריה בלבד;
{{ח:תתת|(3)}} לגבי עובד זר שהוזמן מחוץ לישראל לטפל במטופל סיעודי המתגורר באזור הפריפריה, ייקבע כי העובד רשאי לעבוד אצל מטופל סיעודי המתגורר דרך קבע באזור הפריפריה בלבד.

{{ח:סעיף|3א|עובד זר שמעסיקו נפטר או עבר למוסד סיעודי|תיקון: תשע״ז}}
{{ח:ת}} הסתיימה העסקתו של עובד זר אצל מטופל סיעודי שאצלו הועסק כדין באזור המרכז או באזור הפריפריה בעקבות פטירת המטופל הסיעודי או מעבר המטופל הסיעודי למוסד סיעודי דרך קבע, תתבטל ההגבלה הגאוגרפית שנקבעה לעובד הזר לפי תקנות אלה, ובעת חידוש רישיונות של העובד הזר האמור יירשם ברישיון אזור תל אביב, ותחול עליו {{ח:פנימי|סעיף 3|תקנה 3(ב)(1)}}; לעניין זה, ”מוסד סיעודי“ – מוסד סיעודי או מחלקה סיעודית שבהם מוחזקים ומטופלים אנשים הזקוקים לסיעוד, תשושי נפש או תשושים, למעט בית חולים, כהגדרתו {{ח:חיצוני|חוק הביטוח הלאומי#סעיף 227|בסעיף 227 לחוק הביטוח הלאומי [נוסח משולב], התשנ״ה–1995}}.

{{ח:סעיף|4|מתן הודעה לעובד זר}}
{{ח:תת|(א)}} אשרה ורישיון ישיבה כאמור {{ח:פנימי|סעיף 3|בתקנה 3}} יינתנו רק לאחר שנותן האשרה ורישיון הישיבה נוכח לדעת כי קודם כניסתו לישראל של העובד הזר נמסרה לו הודעה בשפה שהוא מבין על האזור שבו מתגורר המעסיק שהוא מוזמן לטפל בו, ועל המגבלות למעבר בין אזורים לפי תקנות אלה.
{{ח:תת|(ב)}} לא יוארכו אשרה ורישיון לעובד זר, אלא לאחר שנותן האשרה ורישיון הישיבה נוכח לדעת כי נמסרה לעובד הזר הודעה בשפה שהוא מבין על ההסדרים הקבועים בתקנות אלה.

{{ח:סעיף|5|ביטול אשרה ורישיון ישיבה}}
{{ח:תת|(א)}} נמצא כי עובד זר הועסק באזור שאינו האזור שנקבע באשרה וברישיון הישיבה שניתנו לעובד, רשאי שר הפנים לבטל את האשרה ורישיון הישיבה שניתנו לו או לא להאריך אשרה ורישיון לישיבת ביקור לפי {{ח:חיצוני|חוק הכניסה לישראל#סעיף 3א|סעיף 3א לחוק}}, ובלבד שניתנה לעובד הזר הזדמנות להשמיע את טענותיו.
{{ח:תת|(ב)}} האמור בתקנה זו לא יחול לגבי עובד זר שהועסק כדין על ידי מטופל סיעודי המתגורר דרך קבע באזור שנקבע באשרה וברישיון הישיבה שניתנו לעובד הזר, אך שוהה באופן זמני באזור אחר.

{{ח:סעיף|6|נסיבות חריגות|תיקון: תשע״ז}}
{{ח:תת|(א)}} על אף האמור {{ח:פנימי|סעיף 3|בתקנה 3}}, עבר מטופל סיעודי המעסיק עובד זר כדין ממגורים באזור אחד למגורים באזור אחר שבו אין העובד הזר רשאי לעבוד לפי {{ח:פנימי|סעיף 3|תקנה 3}}, והוא ביקש להמשיך להעסיק את העובד הזר המועסק אצלו כדין גם באזור החדש, יחולו הוראות אלה:
{{ח:תתת|(1)}} העובד הזר רשאי לעבוד אצל אותו מטופל סיעודי באזור החדש, ובלבד שהמטופל הסיעודי והעובד הזר הודיעו על כך לממונה או למי שהוא הסמיך לצורך כך; הודיעו כאמור, בעת הארכת האשרה והרישיון של העובד הזר להמשך עבודתו אצל אותו מטופל סיעודי, יירשם האזור החדש באשרה וברישיון הישיבה של העובד הזר, בציון כי מדובר באזור זמני;
{{ח:תתת|(2)}} נפסקה העסקתו של העובד הזר אצל המטופל הסיעודי, שלא בעקבות פטירה או מעבר למוסד סיעודי כאמור {{ח:פנימי|סעיף 3א|בתקנה 3א}}, יתבטל האישור לעבוד באזור הזמני כאמור בפסקה (1), והעובד הזר יהיה רשאי לעבוד רק באזור שנקבע באשרה וברישיון שקיבל לפי {{ח:פנימי|סעיף 3|תקנה 3}} {{ח:פנימי|סעיף 9|או 9}}, לפי העניין.
{{ח:תת|(ב)}} במקרים חריגים שבהם מטופל סיעודי או עובד זר מבקשים כי העובד יעבוד אצל מטופל סיעודי שלא לפי הרישום באשרה וברישיון הישיבה שניתנו לעובד כאמור {{ח:פנימי|סעיף 3|בתקנה 3}}, רשאי הממונה להתיר את המעבר אם נוכח לדעת כי קיימות נסיבות חריגות שעניינן טובת המטופל או העובד הזר.
{{ח:תת|(ג)}} הממונה לא רשאי להתיר מעבר כאמור בתקנת משנה (ב) אם נוכח לדעת כי קודם קבלת החלטה בבקשה, העובד הזר הועסק באזור שלא לפי הקבוע באשרתו ורישיון שהייתו כאמור {{ח:פנימי|סעיף 3|בתקנה 3}}.
{{ח:תת|(ד)}} החליט הממונה להתיר מעבר כאמור בתקנת משנה (ב), בעת הארכת רישיונו של העובד הזר, יירשם האזור החדש באשרה וברישיון הישיבה של עובד זר בציון כי מדובר באזור זמני; בעת סיום העסקתו של העובד הזר אצל אותו מטופל סיעודי, שלא בעקבות פטירה או מעבר למוסד סיעודי כאמור {{ח:פנימי|סעיף 3א|בתקנה 3א}}, יהיה העובד הזר רשאי לעבוד רק באזור שנקבע לו לפי {{ח:פנימי|סעיף 3|תקנה 3}} {{ח:פנימי|סעיף 9|או 9}}, ולא לפי האזור הזמני.

{{ח:סעיף|7|שמירת סמכויות}}
{{ח:ת}} אין באמור בתקנות אלה לגרוע מכל סמכות אחרת לביטול, אי־חידוש, סיוג או התניית אשרה ורישיון ישיבה של עובד זר.

{{ח:סעיף|8|תחילה}}
{{ח:ת}} תחילתן של תקנות אלה 60 ימים מיום פרסומן (להלן – יום התחילה).

{{ח:סעיף|9|הוראות מעבר}}
{{ח:ת}} לגבי עובד זר השוהה כדין בישראל ביום התחילה, יחולו הוראות אלה:
{{ח:תת|(1)}} אם העובד הזר מועסק כדין, יראו כאילו נקבע באשרה וברישיון הישיבה שניתן לו, האזור או האזורים שהיו נקבעים לפי {{ח:פנימי|סעיף 3|תקנה 3}} אם המטופל הסיעודי שאצלו הוא מועסק היה המטופל הסיעודי אשר לצורך הטיפול בו הוזמן העובד מחוץ לישראל, ויחולו לגביו כל שאר הוראות תקנות אלה;
{{ח:תת|(2)}} אם העובד הזר אינו מועסק כדין, יראו כאילו נקבע באשרה וברישיון הישיבה שניתן לו, האזור או האזורים שהיו נקבעים לפי {{ח:פנימי|סעיף 3|תקנה 3}} אם המטופל הסיעודי האחרון שאצלו הוא הועסק כדין לפני יום התחילה היה המטופל הסיעודי שלצורך הטיפול בו הוזמן העובד מחוץ לישראל, ויחולו לגביו שאר הוראות תקנות אלה, והכול זולת אם נקבע אחרת בהחלטה של השר להארכת אשרה ורישיון לעובד זר לפי {{ח:חיצוני|חוק הכניסה לישראל#סעיף 3א|סעיף 3א(ב1) לחוק}}, לפני יום התחילה.

{{ח:חתימות|כ״ד באדר א׳ התשע״ד (24 בפברואר 2014)}}
* '''גדעון סער'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]